### 9.      Beslutning vedrørende overførsel af en del af anlægsbevilling til [adresse] - Havneloven

**Åbent**

Sagsnr.: 326-2017-33612       J.nr.: 00.30.00           Dokumentnr.:
326-2017-238156

**Sagstype**

Beslutning.

**Resume og sagens baggrund**

Bestyrelsen for [adresse] har ved brev af den 27.
september 2017 ansøgt Kalundborg Kommune om et tilskud på 3,2 mio. kr. til
etablering af vejforbindelse til Ny Vesthavn.

Et rådighedsbeløb på 6,2 mio. kr. til etableringen af vejen
er ved Kommunalbestyrelsens beslutning af den 25. januar 2017 frigivet til
etablering af vejen.

**Indstillinger**

Direktøren indstiller, at ansøgningen om et tilskud på 3,2
mio. kr. fra [adresse] til anlæggelse af vej til [adresse] godkendes. Tilskuddet
finansieres af den anlægsbevilling, der blev frigivet ved Kommunalbestyrelsens
beslutning den 25. januar 2017.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

[adresse] ansøger om budget til anlæg af en
vejforbindelse til Ny Vesthavn (se Bilag 1), som er en del af lokalplan nr. 566
for havnerelaterede erhverv i [adresse]. Lokalplanen nr. 566 er godkendt af
Kommunalbestyrelsen på mødet den 22. februar 2017.

Kalundborg Kommune kan med hjemmel i lovbekendtgørelse nr.
457 om havne af 23. maj 2012, § 9, stk. 12 fastsætte de overordnede økonomiske
rammer for havnens drift, og havnebestyrelsen disponerer selvstændigt inden for
de af Kommunalbestyrelsen fastsatte rammer over anlægs- og driftsmidler.

Kalundborg Kommune og [adresse] har løbende haft et
tæt samarbejde omkring udvikling af området, herunder etablering af veje, stier
og beplantning med videre således, at anmodningen om tilskud af den 27.
september 2017 er en naturlig udløber af samarbejdet. [adresse] vil,
uagtet ansøgningens indhold, kunne anvende tilskuddet til andre anlægs-
og/eller driftsudgifter, der falder inden for de af Kommunalbestyrelsen i
øvrigt godkendte rammer. Men det er administrationens opfattelse på baggrund af
ovenstående samarbejdsforløb, at budgettet vil blive anvendt i overensstemmelse
med ansøgningen.

**Økonomiske konsekvenser**

Kommunalbestyrelsen har på mødet den 25. januar 2017 godkendt
at frigive 6,2 mio. kr. til anlæggelse af ny vej til [adresse]. Tilskuddet til
[adresse] til etableringen af vejstrækningen finansieres heraf. De
resterende 3,0 mio. kr. forventes anvendt til anlæg af fælles stier og
beplantning med videre i overensstemmelse med lokalplan nr. 566.

Vejen vedligeholdes af [adresse] i overensstemmelse
med reglerne i lovbekendtgørelse nr. 1234 om private fællesveje af 4. november
2015.

**Bilag**

|  |  |
| --- | --- |
| Bilag 1 - Anmodning fra [adresse] | 326-2017-297304 |